
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu nodošanu bezatlīdzības lietošanā biedrībai "Latvijas Neredzīgo biedrība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas finanšu līdzekļu un mantas izšķērdēšanas novēršanas likuma (turpmāk - Izšķērdēšanas novēršanas likums) 5.panta otrās daļas 2.1 punkts, 5.panta piektā daļa.
Eiropas Komisijas 2013.gada 18.decembra regula (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk - Regula).
Ministru kabineta 2018.gada 21.novembra noteikumi Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” (turpmāk - MK noteikumi Nr.715).
1.2. Mērķis
Mērķa apraksts
Rīkojuma projekts paredz atļaut Finanšu ministrijai atbilstoši Izšķērdēšanas novēršanas likumā noteiktajam regulējumam nodot bezatlīdzības lietošanā sabiedriskā labuma organizācijai - biedrībai “Latvijas Neredzīgo biedrība” sešus valsts nekustamos īpašumus – zemes vienības, tostarp, nekustamo īpašumu daļā piemērojot de minimis valsts atbalstu samazinātas nomas maksas veidā 100% apmērā.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz Ministru kabineta 12.06.2012. rīkojumu Nr.257 “Par valsts nekustamo īpašumu nodošanu bezatlīdzības lietošanā biedrībai "Latvijas Neredzīgo biedrība”” (turpmāk – MK rīkojums Nr.257), lai nodrošinātu ēku uzturēšanu, biedrībai “Latvijas Neredzīgo biedrība” (turpmāk – Biedrība)  bezatlīdzības lietošanā nodoti šādi nekustamie īpašumi:
- 13257/30445 domājamās daļas no zemes vienības 3206 m2 platībā (zemes vienības kadastra apzīmējums 1700 044 0197) Dunikas ielā 1A, Liepājā;
- 9424/30062 domājamās daļas no zemes vienības 1597 m2 platībā (zemes vienības kadastra apzīmējums 1700 044 0176) Dunikas ielā 5A, Liepājā;
- 4314/12019 domājamās daļas no zemes vienības 1412 m2 platībā (zemes vienības kadastra apzīmējums 1700 012 0542) Krūmu ielā 28, Liepājā;
- zemes vienība 22856 m2 platībā (zemes vienības kadastra apzīmējums 1700 044 0114) - Ganību ielā 197/205, Liepājā;
- zemes vienība 1164 m2 platībā (zemes vienības kadastra apzīmējums 2700 013 1405) Baldones ielā 16, Ventspilī;
- zemes vienība 729 m2 platībā (zemes vienības kadastra apzīmējums 2100 017 0142) Bukmuižas ielā 20, Rēzeknē.
Minētie valsts nekustamie īpašumi (domājamās daļas) nodoti Biedrībai bezatlīdzības lietošanā Biedrībai piederošu ēku un būvju uzturēšanai un apsaimniekošanai, lai nodrošinātu Biedrības darbību – personu ar redzes invaliditāti interešu aizstāvību, integrējot tos sabiedrībā, uzlabojot to dzīves kvalitāti, kā arī sekmējot izglītības iespējas personām ar redzes invaliditāti, kultūras un sporta pasākumu pieejamību, sociālo rehabilitāciju, arodapmācību, vides un informācijas pieejamību, nodarbinātību un apgādi ar tehniskajiem palīglīdzekļiem –, tādējādi veicinot pilsoniskas sabiedrības veidošanos. Pamatojoties uz MK rīkojumu Nr.257, starp valsts akciju sabiedrību “Valsts nekustamie īpašumi” (turpmāk – VNĪ) un Biedrību noslēgti attiecīgi līgumi, kuri stājās spēkā ar līguma abpusējas parakstīšanas dienu un ir spēkā līdz dienai, kamēr Biedrībai ir sabiedriskā labuma organizācijas statuss, bet ne ilgāk kā uz 10 (desmit) gadiem, t.i., līdz 06.08.2022.
Saskaņā ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu Nr.IEN/2020/364, VNĪ veic Finanšu ministrijas valdījumā esošo valsts nekustamo īpašumu, tostarp, MK rīkojumā Nr.257 norādīto nekustamo īpašumu,  pārvaldīšanu un iznomāšanu.
Biedrība ar 19.04.2021. iesniegumu Nr.1-6/69 vērsusies VNĪ ar lūgumu pagarināt līgumu darbības termiņus.
Izšķērdēšanas novēršanas likuma 5.panta  otrās daļas 2.1 punktā noteikts, ka valsts mantu var nodot bezatlīdzības lietošanā sabiedriskā labuma organizācijai.
Saskaņā ar Izšķērdēšanas novēršanas likuma 5.panta piekto daļu lēmumu par valsts mantas nodošanu bezatlīdzības lietošanā sabiedriskā labuma organizācijai pieņem Ministru kabinets. Publiskas personas mantu bezatlīdzības lietošanā sabiedriskā labuma organizācijai nodod uz laiku, kamēr tai ir spēkā attiecīgais statuss, bet ne ilgāku par 10 gadiem.
Publiskas personas mantu bezatlīdzības lietošanā sabiedriskā labuma organizācijai var nodot atkārtoti.
Biedrība reģistrēta Biedrību un nodibinājumu reģistrā 15.03.1993. ar reģistrācijas Nr. 40008004000. Saskaņā ar Valsts ieņēmumu dienesta Sabiedriskā labuma organizāciju reģistra datubāzi sabiedriskā labuma organizācijas statuss Biedrībai piešķirts  ar Finanšu ministrijas 19.01.2006. lēmumu Nr.19, kas stājās spēkā 26.01.2006. Sabiedriskā labuma darbības jomas: Izglītības veicināšana; Sabiedrības, it īpaši trūcīgo un sociāli mazaizsargāto personu grupu, sociālās labklājības celšana, Pilsoniskas sabiedrības attīstība; Sporta atbalstīšana; Kultūras veicināšana.
Saskaņā ar Biedrību reģistrā un Maksātnespējas reģistrā pieejamo informāciju pēc faktiskā stāvokļa  21.07.2022. Biedrībai nav pasludināts maksātnespējas process, netiek īstenots tiesiskās aizsardzības process vai ārpustiesas tiesiskās aizsardzības process, nav uzsākta bankrota procedūra, piemērota sanācija vai mierizlīgums un nav izbeigta saimnieciskā darbība.
Atbilstoši LURSOFT datiem Biedrības darbības mērķi:
- apvienot biedrībā personas ar redzes invaliditāti, viņu domubiedrus un atbalstītājus;
- panākt personu ar redzes invaliditāti integrāciju sabiedrībā un dzīves kvalitātes uzlabošanu;
- apzināt un iesaistīt Biedrībā personas ar redzes invaliditāti un nodrošināt viņu interešu aizstāvību;
- sekmēt personu ar redzes invaliditāti izglītību, kultūru, sportu, sociālo rehabilitāciju, arodapmācību, nodarbinātību un apgādi ar tehniskajiem palīglīdzekļiem, kā arī vides un informācijas pieejamību;
- veicināt sociālās uzņēmējdarbības attīstību, lai veicinātu cilvēku ar invaliditāti nodarbinātību;
- veicināt LNB biedru informācijas pieejamības, komunikācijas un pieredzes apmaiņas iespējas, motivējot viņus iegūt labu izglītību un algotu darbu.
Saskaņā ar Sociālo pakalpojumu un sociālās palīdzības likuma 13.panta pirmās daļas 2. un 5.punktu valsts, atbilstoši ikgadējā valsts budžeta likumā piešķirtajiem budžeta līdzekļiem, nodrošina redzes invalīdu sociālo rehabilitāciju un tehnisko palīglīdzekļu pakalpojumus šā likuma 25.panta pirmajā daļā minētajām personām. Atbilstoši minētā likuma 13.panta 2.1 daļai un Ministru kabineta 20.04.2021. noteikumiem Nr.250 "Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku", minēto valsts pienākumu izpildi  nodrošina Biedrība un atbilstoši 2.3 daļai, nodrošinot minētos pienākumus, Biedrība atrodas Labklājības ministrijas funkcionālā pārraudzībā.
Starp Labklājības ministriju un Biedrību 19.12. 2013. tika noslēgts Valsts pārvaldes deleģēto uzdevumu veikšanas līgums Nr. LM 2013/24-1-04/26, kura 1.punkts noteic, ka Biedrība, iesaistot tās dibinātās kapitālsabiedrības, veic Sociālo pakalpojumu un sociālās palīdzības likuma 13.panta 2.1 daļā noteiktos Biedrībai deleģētos valsts pārvaldes uzdevumus un Labklājības ministrija atbilstoši valsts budžeta iespējām paredz līdzekļus deleģēto uzdevumu izpildei un pārrauga šo uzdevumu izpildi. Saskaņā ar minētā līguma 26.punktu, līgums stājies spēkā 2014.gada 1.janvārī un ir spēkā uz laiku, kurā Biedrība pilda deleģētos uzdevumus.
Atbilstoši Biedrību un nodibinājumu likuma 2.panta pirmajai daļai, biedrība ir brīvprātīga personu apvienība, kas nodibināta, lai sasniegtu statūtos noteikto mērķi, kam nav peļņas gūšanas rakstura. Minētā likuma 7.pants noteic, ka biedrībai ir tiesības papilddarbības veidā veikt saimniecisko darbību, kas saistīta ar sava īpašuma uzturēšanu vai izmantošanu, kā arī veikt citu saimniecisko darbību, lai sasniegtu biedrības un nodibinājuma mērķus, bet biedrības ienākumus drīkst izmantot vienīgi statūtos noteiktā mērķa sasniegšanai.
Saskaņā ar LURSOFT datiem Biedrība ir  kapitālsabiedrību 100% īpašniece:
LNB CĒSU MĀCĪBU UN RAŽOŠANAS UZŅĒMUMS, SIA, reģistrācijas Nr. 49503000415 ;
LATVIJAS NEREDZĪGO BIEDRĪBAS REHABILITĀCIJAS CENTRS, Sabiedrība ar ierobežotu atbildību, reģistrācijas Nr. 40003654797;
SIA "Strazdumuiža", reģistrācijas Nr.40003149908;
SIA “NEREDZĪGO BIEDRĪBAS LIEPĀJAS UZŅĒMUMS", reģistrācijas Nr. 42103001445 (15.01.2021 Pievienota LIEPĀJAS PĒRKONĪTE, SIA (Reorganizēts 15.01.2021.));
SIA "LNB JUGLA", reģistrācijas Nr. 40003395720.
Komerclikuma 1.panta trešajā daļā ir noteikts, ka saimnieciskā darbība ir jebkura sistemātiska, patstāvīga darbība par atlīdzību. Komercdarbības atbalsta kontroles likuma izpratnē komercsabiedrība — fiziskā persona, juridiskā persona vai šādu personu apvienība neatkarīgi no tās īpašuma formas un darbības veida, kura veic vai gatavojas veikt komercdarbību. No Eiropas Savienības tiesu prakses izriet, ka par komercsabiedrību (saimnieciskās darbības veicēju) ir atzīstama jebkura persona, neatkarīgi no tās juridiskā statusa un veida, kādā tā tiek finansēta, kura ir iesaistīta saimnieciskās darbības/ekonomiskās aktivitātes veikšanā, piedāvājot preces vai pakalpojumus tirgū. Fakts, ka potenciālais atbalsta saņēmējs ir bezpeļņas organizācija vai arī fakts, ka potenciālais saņēmējs tiek pilnībā finansēts no valsts resursiem un tas savus pakalpojumus sniedz bez maksas, neizslēdz iespējamību, ka tas var tikt kvalificēts kā komercsabiedrība (saimnieciskās darbības veicējs).
Saskaņā ar Līguma par Eiropas Savienību un līguma par Eiropas Savienības darbību (turpmāk – Līgums) konsolidētās versijas (2012/C 326/01) 107.panta 1.punktu (https://eur-lex.europa.eu/legal-content/LV/TXT/PDF/?uri=OJ:C:2012:326:FULL&from=IT), ja vien Līgumi neparedz ko citu, ar iekšējo tirgu nav saderīgs atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētai preču ražošanai ciktāl tāds atbalsts iespaido tirdzniecību starp dalībvalstīm.
Komercdarbības atbalsta kontroles likuma 5.pantā ir noteiktas komercdarbības atbalstu raksturojošās pazīmes, 7.pantā ir noteikts, ka komercdarbības atbalsts var tikt piešķirts arī kā iznomāšana par cenu, kas ir zemāka par tirgus nomas maksu.
Līdz ar to, nododot publiskas personas mantu Biedrībai, jāievēro arī normatīvo aktu regulējums attiecībā uz komercdarbības atbalsta kontroles nosacījumiem.
Komercdarbības atbalsta kontroles likuma 1.panta otrajā daļā ir noteikts, ka de  minimis atbalsts ir komercdarbībai noteiktā laika posmā piešķirts komercdarbības atbalsts, kurš Regulas 3.panta 2.punktā noteikto, ka kopējais de minimis atbalsts, ko viena dalībvalsts piešķīrusi vienam vienotam uzņēmumam jebkurā triju fiskālo gadu periodā nepārsniedz 200 000 euro.
Ņemot vērā, ka nekustamo īpašumu nodošana bezatlīdzības lietošanā sniedz priekšrocību Biedrībai, kura nekustamā īpašuma daļā veic saimniecisko darbību, pasākums var kvalificēties kā komercdarbības atbalsts samazinātas nomas maksas veidā 100 % apmērā, ko var sniegt, ja ir ievēroti komercdarbības atbalsta nosacījumi. Proti, šajā gadījumā komercdarbības atbalstu samazinātas nomas maksas veidā var piešķirt saskaņā ar Regulas piemērošanu de minimis atbalstam.
Atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 207.punktam, ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu. Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu (305).
Ministru kabineta 19.06.2018. noteikumu Nr. 350 "Publiskas personas zemes nomas un apbūves tiesības noteikumi" (turpmāk – MK noteikumi Nr.350) 130.punktā noteikts, ka sabiedriskā labuma organizācijai, kura iznomātajā zemesgabalā veic saimniecisko darbību un kurai atbalsts samazinātas nomas maksas piemērošanas gadījumā kvalificējams kā komercdarbības atbalsts, iznomātājs komercdarbības atbalstu samazinātas nomas maksas veidā 100 % apmērā sniedz, ja ir pieņemts Izšķērdēšanas novēršanas likuma 5. pantā minētais lēmums par publiskas personas mantas nodošanu bezatlīdzības lietošanā sabiedriskā labuma organizācijai.
MK noteikumos Nr.715 noteikta de minimis atbalsta piešķiršanas kārtība.
Ievērojot minēto, saskaņā ar de minimis atbalsta piešķiršanas nosacījumiem valsts atbalsta piešķīrējs konkrētajā gadījumā būs Finanšu ministrija (VNĪ), kas atbilstoši Biedrības iesniegtajai informācijai lems par de minimis atbalsta nosacījumu ievērošanu, vērtēs atbalsta pretendentu un konkrētā atbalsta apjoma (summas) piešķiršanu, piemērojot Regulu, kā arī MK noteikumus Nr.715. Savukārt Ministru kabinets pieņem lēmumu par attiecīgo nekustamo īpašumu nodošanu bezatlīdzības lietošanā, tai skaitā, paredzot, ka nekustamo īpašumu var nodot bezatlīdzības lietošanā, ievērojot de minimis atbalsta regulējumu.
Lai izvērtētu MK rīkojumā Nr. 257  minēto valsts zemes vienību atkārtotas nodošanas bezatlīdzības lietošanā iespējamību, VNĪ ar 07.05.2021. vēstuli Nr. 4/3-1/4862 lūgusi Biedrību sniegt informāciju kādas darbības tiek veiktas katrā no Biedrībai piederošajām būvēm – vai tajās Biedrība veic valsts pārvaldes deleģētos uzdevumus, vai būves (būvju telpās) tiek veikta saimnieciskā darbība utml., tostarp, ja būves tiek iznomātas, kādam mērķim un subjektiem uz zemes vienības esošās būves (būvju telpas) tiek iznomātas, kā arī attiecīgi norādot iznomātās platības.
 Biedrība ar 27.05.2021. iesniegumu Nr.1-6/90 sniegusi VNĪ papildus informāciju par Biedrībai piederošajām būvēm, kas atrodas uz valsts zemes vienībām Liepājā, Ventspilī un Rēzeknē, norādot, kādas darbības Biedrībai piederošajās būvēs tiek veiktas un minēto darbību mērķus.
Informācija par Biedrībai bezatlīdzības lietošanā nododamajām zemes vienībām (daļām), kā arī zemes vienībām (daļām), kurām tiek piemērots nomas maksas samazinājums 100 procentu apmērā (nodotas bezatlīdzības lietošanā), piemērojot  de minimis atbalsta regulējumu:
1. Nekustamais īpašums (nekustamā īpašuma kadastra Nr. 1700 044 0197) sastāv no zemes vienības 3021  m2 platībā (zemes vienības kadastra apzīmējums 1700 044 0245) – Dunikas ielā 1A, Liepājā (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kurzemes rajona tiesas Liepājas pilsētas zemesgrāmatas nodalījumā Nr. 100000062724, lēmuma datums: 15.03.2002.
Atbilstoši ierakstiem zemesgrāmatas nodalījumā  sākotnēji nekustamā īpašuma sastāvā ietilpa zemes vienība (zemes vienības kadastra apzīmējums 1700 044 0197) 3206 m2 platībā; nekustamā īpašuma sastāvs pēc robežu pārkārtošanas un platības precizēšanas: zemes vienība (kadastra apzīmējums 1700 044 0245), 3021 m2 platībā (lēmuma datums: 07.04.2022.).
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma kadastrālā vērtība uz 01.01.2022. noteikta 30739  euro. Zemes lietošanas mērķis: 0702 –Trīs, četru un piecu stāvu daudzdzīvokļu māju apbūve, 0,3206 ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme:
-uz zemes gabala atrodas citai personai piederošas būves.
Saskaņā ar NĪVKIS datiem nekustamajam īpašumam noteikti šādi apgrūtinājumi:
-     zemes īpašniekam nepiederoša būve vai būves daļa 0,0444 ha;
-     ekspluatācijas aizsargjoslas teritorija gar pašteces kanalizācijas vadu, 0,1371 ha;
-     ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0010 ha; 0,0092 ha;
-     ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, 0,0084 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, 0,0017 ha; 0,0005 ha; 0,0053 ha; 0,0005 ha;
-ekspluatācijas aizsargjoslas teritorija gar elektronisko sakaru tīklu gaisvadu līniju 0,0034 ha;
 - ekspluatācijas aizsargjoslas teritorija gar elektrisko tīklu kabeļu līniju 0,0316 ha;
-     ekspluatācijas aizsargjoslas teritorija gar elektrisko tīklu kabeļu līniju 0,0089 ha; 0,0017 ha;
-     ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem 0,0142 ha;
-     navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,3021 ha;
-     sanitārās aizsargjoslas teritorija ap kapsētu, 0,3021 ha.
Atbilstoši NĪVKIS datiem, uz zemes vienības atrodas Biedrībai piederošas būves – dzīvojamās ēkas (būves kadastra apzīmējums 1700 044 0197 001) Dunikas ielā 1, Liepājā, daļa. Īpašuma tiesības uz ēku (būvju) nekustamo īpašumu (nekustamā īpašuma kadastra Nr. 1700 544 0197) Biedrībai nostiprinātas Liepājas pilsētas zemesgrāmatas nodalījumā Nr. 100000074130, lēmuma datums: 29.07.2002.
Par zemes vienību Dunikas ielā 1A, Liepājā, ar Biedrību, pamatojoties uz MK rīkojumu Nr.257,  06.08.2012. noslēgts līgums Nr.30-12-30/746, ar kuru Biedrībai nodotas bezatlīdzības lietošanā zemes vienības 13257/30445 domājamās daļas, kas atbilst 1396,03 m2.
Starp VNĪ kā iznomātāju un Biedrību kā nomnieku un  SIA “Liepājas Pērkonīte”, reģistrācijas Nr.40003268651, kura  pilnvarota pildīt visas nomnieka tiesības un pienākumus, kamēr ir spēkā Biedrības Centrālās valdes izsniegtais pilnvarojums par SIA ”Liepājas Pērkonīte” tiesībām apsaimniekot un pārvaldīt nomas līguma 2.3.punktā minēto patstāvīgo būvju īpašumu, 18.10.2017. noslēgts zemes vienības daļas nomas līgums Nr.3/2-2/17-39/2454 uz 10 gadiem, ar kuru Biedrībai nodotas lietošanā par maksu zemes vienības daļa 1809,98 m2 platībā, kuras platība atbilst 17188/30445 daļām no zemes vienības un ir piesaistāma Biedrības piederošas dzīvojamās mājas uzturēšanai un apsaimniekošanai.
Atbilstoši Biedrības 27.05.2021. iesniegumā Nr.1-6/90 sniegtajai informācijai un VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai, kā arī , ņemot vērā zemes vienības platību pēc zemes robežu pārkārtošanas un platības precizēšanas:
- Biedrība uz zemes vienības Dunikas ielā 1A, Liepājā, veic valsts pārvaldes deleģētos uzdevumus 44,56 % apmērā no telpām, līdz ar to zemes vienības daļa platībā 1346,07 m2 (atbilst 44,56 %, jeb 13581/30480 domājamām daļām no visas valsts zemes vienības) Dunikas ielā 1A, Liepājā, varētu tikt nodota bezatlīdzības lietošanā;
Biedrība telpas 55,44 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, tādēļ zemes vienības daļai platībā 1674,93 m2 (atbilst 55,44 %, jeb 16899/30480 domājamām daļām no visas valsts zemes vienības) var tikt piemērots nomas maksas samazinājums 100% apmērā, piemērojot de minimis atbalstu.
2. Nekustamais īpašums (nekustamā īpašuma kadastra Nr.1700 044 0176) – zemes vienība 1597 m² platībā (zemes vienības kadastra apzīmējums 1700 044 0176) - Dunikas ielā 5A, Liepājā (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kurzemes rajona tiesas Liepājas pilsētas zemesgrāmatas nodalījumā Nr. 100000061769, lēmuma datums: 14.03.2002.
Saskaņā ar NĪVKIS datiem nekustamā īpašuma kadastrālā vērtība uz 01.01.2022. noteikta 16249 euro. Zemes lietošanas mērķis: 0702 – Trīs, četru un piecu stāvu daudzdzīvokļu māju apbūve, 0,1597ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstītas šādas atzīmes:
- zemes gabalu šķērso- 0,4 kV kabeļlīnija 50m garumā ar aizsargjoslas kopējo platību 100 kv.m., 100 m² platībā; 
- zemes gabalu šķērso - ūdensvads(diam.200mm) 42m garumā ar aizsargjoslu 5m platumā no caurules ass uz abām pusēm un lietus kanalizācijas kolektors(diam.500mm) 36 m garumā ar aizsargjoslu 3m platumā no caurules ass uz abām pusēm, aizsargjoslas kopējā platība 429 kv.m., 429 m² platībā;
- zemes gabalu šķērso - telefona kanalizācija ar divām caurulēm 65m garumā ar aizsargjoslu 5m platumā un kopējo platību 325 kv.m., 325 m² platībā;
-zemes gabalu šķērso - pazemes zemā spiediena tranzīta gāzes vads 189 m garumā ar aizsargjoslu 4m platumā un kopējo platību 756 kv.m., 756 m² platībā; - uz zemes gabala atrodas citai personai piederoša ēka.
Saskaņā ar NĪVKIS datiem nekustamajam īpašumam noteikti šādi apgrūtinājumi:
ekspluatācijas aizsargjoslas teritorija gar elektrisko tīklu kabeļu līniju, 0,0100 ha;
aizsargjoslas teritorija gar ūdensvadu, 0,0429 ha;
aizsargjoslas teritorija gar pazemes elektronisko sakaru tīklu līnijām un kabeļu kanalizāciju, 0,0325 ha;
aizsargjoslas teritorija gar gāzesvadu ar spiedienu, 0,0756 ha.
Atbilstoši NĪVKIS datiem uz zemes vienības atrodas Biedrībai piederošas būves – dzīvojamās ēkas (būves kadastra apzīmējums 1700 044 0002 001) Dunikas ielā 3, Liepājā, daļa. Īpašuma tiesības uz ēku (būvju) nekustamo īpašumu (nekustamā īpašuma kadastra Nr. 1700 544 0002) Biedrībai nostiprinātas Liepājas pilsētas zemesgrāmatas nodalījumā Nr. 1000 0007 4133, lēmuma datums: 29.07.2002.
Pamatojoties uz MK rīkojumu Nr.257, ar Biedrību  06.08.2012. noslēgts līgums Nr.30-12-30/747, ar kuru Biedrībai nodotas bezatlīdzības lietošanā zemes vienības Dunikas ielā 5A, Liepājā, 9424/30062 domājamās daļas, kas atbilst 500,64  m2.
Starp VNĪ kā iznomātāju, Biedrību kā nomnieku un  SIA “Liepājas Pērkonīte”, reģistrācijas Nr.40003268651, kura  pilnvarota pildīt visas Biedrības tiesības un pienākumus, kamēr ir spēkā Biedrības Centrālās valdes izsniegtais pilnvarojums par SIA ”Liepājas Pērkonīte” tiesībām apsaimniekot un pārvaldīt nomas līguma 2.3.punktā minēto patstāvīgo būvju īpašumu, 18.10.2017. uz desmit gadiem noslēgts zemes vienības daļas nomas līgums Nr. 3/2-2/17-39/2453., ar kuru Biedrībai nodota  lietošanā par maksu zemes vienības daļa 1096,36 m2 platībā, kuras platība atbilst 20638/30062 daļām no zemes vienības.
Atbilstoši Biedrības 27.05.2021. iesniegumā Nr.1-6/90 sniegtajai informācijai un VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai:
- Biedrība uz zemes vienības Dunikas ielā 5A, Liepājā, veic valsts pārvaldes deleģētos uzdevumus 41,71 % apmērā no telpām, līdz ar to zemes vienības daļa platībā  666,17 m2 (atbilst 41,71 %, jeb 12540/30062 domājamām daļām no visas valsts zemes vienības), varētu tikt nodota bezatlīdzības lietošanā;
- Biedrība telpas 58,29 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, tādēļ zemes vienības daļai platībā 930,83 m2 (atbilst 58,29 %, jeb 17522/30062 domājamām daļām no visas valsts zemes vienības) var tikt piemērots nomas maksas samazinājums 100% apmērā, piemērojot de minimis atbalstu.
3. Nekustamais īpašums (nekustamā īpašuma kadastra Nr.1700 012 0542) – zemes vienība 1412 m² platībā (zemes vienības kadastra apzīmējums 1700 012 0542) - Krūmu ielā 28, Liepājā (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kurzemes rajona tiesas Liepājas pilsētas zemesgrāmatas nodalījumā Nr. 100000058463, lēmuma datums: 04.02.2002. 
Saskaņā ar NĪVKIS datiem nekustamā īpašuma kadastrālā vērtība uz 01.01.2022. noteikta 16069 euro. Zemes lietošanas mērķis: 0702 – Trīs, četru un piecu stāvu daudzdzīvokļu māju apbūve, 0,1412 ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstītas šādas atzīmes:
- uz zemesgabala atrodas citai personai piederoša ēka;    
-  zemesgabalu šķērso 0,4 kV elektrokabeļu līnija 20 m garumā ar aizsargjoslu 2m platumā un kopējo platību 40 kv.m., kā arī uz šī zemesgabala atrodas elektrosadales skapis;    
- zemesgabalu šķērso telefona kanalizācija 25 m garumā ar aizsargjoslu 5m platumā un kopējo platību 125 kv.m.    
Atbilstoši NĪVKIS datiem uz zemes vienības atrodas Biedrībai piederoša būve – dzīvojamā ēka (būves kadastra apzīmējums 1700 012 0542 001) Krūmu ielā 28, Liepājā. Īpašuma tiesības uz ēku (būvju) nekustamo īpašumu (nekustamā īpašuma kadastra Nr. 1700 512 0542) Biedrībai nostiprinātas Liepājas pilsētas zemesgrāmatas nodalījumā Nr.100000074125, lēmuma datums: 29.07.2002.
Pamatojoties uz MK rīkojumu Nr.257, par zemes vienību Krūmu ielā 28, Liepājā, ar Biedrību 06.08.2012. noslēgts līgums Nr.30-12-30/745, ar kuru Biedrībai nodotas bezatlīdzības lietošanā zemes vienības 4314/12019 domājamās daļas, kas atbilst 506,81 m2.
Starp VNĪ kā iznomātāju, Biedrību kā nomnieku un  SIA “Liepājas Pērkonīte”, reģistrācijas Nr.40003268651, kura  pilnvarota pildīt visas Biedrības tiesības un pienākumus, kamēr ir spēkā Biedrības Centrālās valdes izsniegtais pilnvarojums par SIA ”Liepājas Pērkonīte” tiesībām apsaimniekot un pārvaldīt nomas līguma 2.3.punktā minēto patstāvīgo būvju īpašumu, 05.02.2018. noslēgts zemes vienības daļas nomas līgums Nr.4/3-1-18-39/235., ar kuru Biedrībai nodota lietošanā par maksu zemes vienības daļa 905,19 m2 platībā, kuras platība atbilst 7705/12019 daļām no zemes vienības un ir piesaistāma Biedrībai piederošās dzīvojamās mājas uzturēšanai un apsaimniekošanai.
Atbilstoši Biedrības 27.05.2021. iesniegumā Nr.1-6/90 sniegtajai informācijai un VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai:
- Biedrība uz zemes vienības Krūmu ielā 28, Liepājā, veic valsts pārvaldes deleģētos uzdevumus 55,81 % apmērā no telpām, līdz ar to zemes vienības daļa platībā  788,06 m2 (atbilst 55,81 %, jeb 6708/12019 domājamām daļām no visas valsts zemes vienības) Krūmu ielā 28, Liepājā, varētu tikt nodota bezatlīdzības lietošanā;
- Biedrība telpas 44,19 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, tādēļ zemes vienības daļai platībā 623,94 m2 (atbilst 44,19 %, jeb 5311/12019 domājamām daļām no visas valsts zemes vienības)var tikt piemērots nomas maksas samazinājums 100% apmērā, piemērojot de minimis atbalstu.
4. Nekustamais īpašums (nekustamā īpašuma kadastra Nr. 1700 044 0114 zemes vienība  22778 m² platībā (zemes vienības kadastra apzīmējums) 1700 044 0244)- Ganību ielā 197/205, Liepājā (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kurzemes rajona tiesas Liepājas pilsētas zemesgrāmatas nodalījumā Nr. 100000002509, lēmuma datums: 21.05.2001.
Atbilstoši ierakstiem zemesgrāmatas nodalījumā  sākotnēji nekustamā īpašuma sastāvā ietilpa zemes vienība (zemes vienības kadastra apzīmējums 1700 044 0114) 22856 m2 platībā; nekustamā īpašuma sastāvs pēc robežu pārkārtošanas un platības precizēšanas: zemes vienība (kadastra apzīmējums 1700 044 0244), 22778 m2 platībā (lēmuma datums: 07.04.2022.).
Saskaņā ar NĪVKIS datiem nekustamā īpašuma kadastrālā vērtība uz  01.01.2022. noteikta  132924 euro.
Zemes lietošanas mērķis: 0801 - Komercdarbības objektu apbūve,  0,7685 ha; 1101 - Zeme dzelzceļa infrastruktūras zemes nodalījuma joslā un ceļu zemes nodalījuma joslā,  0,0174 ha; 1102 - Lidlauku apbūve, 0,0905 ha; 1001 - Rūpnieciskās ražošanas uzņēmumu apbūve,   1,4014 ha.
Saskaņā ar NĪVKIS datiem nekustamajam īpašumam noteikti šādi apgrūtinājumi:
- zemes īpašniekam nepiederoša būve vai būves daļa, 0,0452 h;
- zemes īpašniekam nepiederoša būve vai būves daļa, 0,5689 ha;
- zemes īpašniekam nepiederoša būve vai būves daļa, 0,1455 ha;
- zemes īpašniekam nepiederoša būve vai būves daļa, 0,1143 ha;
- ekspluatācijas aizsargjoslas teritorija gar pašteces kanalizācijas vadu, 0,5103 ha; 0,0029 ha;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,2273 ha; 0,0590 ha; 0,0005 ha;
- ekspluatācijas aizsargjoslas teritorija gar elektrisko tīklu kabeļu līniju, 0,0386; 0,0852 ha; 0,0056 ha; 0,0054 ha; 0,0431 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, 0,0851 ha; 0,0069 ha;
- ekspluatācijas aizsargjoslas teritorija gar elektronisko sakaru tīklu gaisvadu līniju, 0,0283 ha; 0,0046 ha; 0,0058 ha;
- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, 0,0481 ha;
- ekspluatācijas aizsargjoslas teritorija ap virszemes siltumvadu, sadales iekārtu un siltuma punktu, 0,0041 ha;
- ekspluatācijas aizsargjoslas teritorija gar ielu vai ceļu - sarkanā līnija, 0,0220 ha;
- ekspluatācijas aizsargjoslas teritorija ap elektrisko tīklu transformatoru apakšstaciju, 0,0162 ha;
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 2,2778 ha;
- sanitārās aizsargjoslas teritorija ap kapsētu, 2,2778 ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstīta  atzīme: uz zemesgabala Liepājā, Ganību ielā 197/205 atrodas Latvijas neredzīgo biedrībai SIA "Neredzīgo biedrības Liepājas uzņēmums" piederošās ēkas.
Atbilstoši NĪVKIS datiem uz zemes vienības atrodas Biedrībai piederošas būves:
- inženierkorpuss (būves kadastra apzīmējums 1700 044 0114 001), galvenais korpuss ar sadzīves telpām (būves kadastra apzīmējums 1700 044 0114 002), kompresora ēka ar garāžu, noliktavu un transformatoru (būves kadastra apzīmējums 1700 044 0114 003), kas ietilpst Biedrībai piederoša nekustamā īpašuma (nekustamā īpašuma kadastra Nr. 1700 544 0114) sastāvā, īpašuma tiesības Biedrībai uz nekustamo īpašumu ierakstītas Liepājas pilsētas zemesgrāmatas nodalījumā Nr.100000062833, lēmuma datums: 18.03.2002.;
- angārs-noliktava (būves kadastra apzīmējums 1700 044 0114 005), kas ietilpst Biedrībai piederoša nekustamā īpašuma (nekustamā īpašuma kadastra Nr. 1700 544 0001) sastāvā un ierakstīts Liepājas pilsētas zemesgrāmatas nodalījumā 100000506564, lēmuma datums: 18.06.2012., saskaņā ar ierakstu zemesgrāmatā īpašuma tiesība nostiprināta uz zemes nomas laiku. Uz zemes vienības vēl arī atrodas būve- invalīdu panduss (būves kadastra apzīmējums 1700 044 0114 008), īpašuma tiesības nav reģistrētas. Minētās inženierbūves būvniecību veikusi Biedrība tās darbības nodrošināšanai (ar 03.08.2017. vēstuli Nr.4/1-7/11243 VNĪ saskaņojusi paskaidrojuma rakstu inženierbūvei "Invalīdu pandusa būvniecība Liepāja, Ganību iela 197/205" no zemes vienības (nekustamā īpašuma kadastra Nr. 1700 044 0114) piederības viedokļa.
Pamatojoties uz MK rīkojumu Nr.257, par zemes vienību Ganību ielā 197/205, Liepājā, ar Biedrību 06.08.2012. noslēgts līgums Nr.30-12-30/744, ar kuru zemes vienība 22856 m2 platībā nodota Biedrībai bezatlīdzības lietošanā.
Atbilstoši Biedrības 27.05.2021. iesniegumā Nr.1-6/90 sniegtajai informācijai, VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai, kā arī, ņemot vērā zemes vienības platību pēc zemes pārkārtošanas un platības precizēšanas:
- Biedrība uz zemes vienības Ganību ielā 197/205, Liepājā, veic valsts pārvaldes deleģētos uzdevumus 28,35 % apmērā no telpām visās būvēs, līdz ar to zemes vienības daļa platībā  6456,74 m2 (atbilst 28,35 %, jeb 329450/1162230 domājamām daļām no visas valsts zemes vienības) no valsts īpašumā esošās zemes vienības Ganību ielā 197/205, Liepājā, varētu tikt nodota bezatlīdzības lietošanā;
- Biedrība telpas 71,65 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, vai būvēs ir neiznomāta platība, kurā biedrība neveic valsts pārvaldes deleģēto uzdevumu, vai telpas nevar pielāgot saimnieciskai darbībai. Atskaitot no šīs platības ēku (būves kadastra apzīmējums 1700 044 0114 005), kuras īpašuma tiesības reģistrētas Biedrībai uz zemes nomas laiku, platībai 15 448,54 m2 (atbilst 71,65 %, jeb 788250/1162230 domājamām daļām no visas valsts zemes vienības) var tikt piemērots nomas maksas samazinājums 100% apmērā, piemērojot de minimis atbalstu.
5. Nekustamais īpašums (nekustamā īpašuma kadastra Nr.2700 013 1405) – zemes vienība 1164 m² platībā (zemes vienības kadastra apzīmējums 2700 013 1405) - Baldones ielā 16, Ventspilī (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kurzemes rajona tiesas Ventspils pilsētas zemesgrāmatas nodalījumā Nr. 100000431515, lēmuma datums: 15.04.2008.
Saskaņā ar NĪVKIS datiem nekustamā īpašuma kadastrālā vērtība uz 01.01.2022. noteikta 9941 euro. Zemes lietošanas mērķis: 0902 - Ārstniecības, veselības un sociālās aprūpes iestāžu apbūve,  0,1164  ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstītas atzīme - uz zemes gabala atrodas ēkas, kas ierakstītas zemesgrāmatas nodalījumā Nr. 323 A.
Atbilstoši NĪVKIS datiem uz zemes vienības atrodas Biedrībai piederošas būves: Dzīvojamā māja (būves kadastra apzīmējums 2700 013 1405 001), saimniecības ēka (būves   kadastra apzīmējums 2700 013 1405 002) un šķūnis (būves  kadastra apzīmējums 2700 013 1405 003). Īpašuma tiesības uz ēku (būvju) nekustamo īpašumu (nekustamā īpašuma kadastra Nr. 2700 513 0048) Biedrībai nostiprinātas Ventspils pilsētas zemesgrāmatas nodalījumā Nr.323A, lēmuma datums: 10.12.1996.
Pamatojoties uz MK rīkojumu Nr.257, par zemes vienību Baldones ielā 16, Ventspilī, ar Biedrību 06.08.2012. noslēgts līgums Nr.30-12-30/743, ar kuru Biedrībai zemes vienība 1164 m2 platībā nodota bezatlīdzības lietošanā.
Atbilstoši Biedrības 27.05.2021. iesniegumā Nr.1-6/90 sniegtajai informācijai un VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai:
- Biedrība uz zemes vienības Baldones ielā 16, Ventspilī, veic valsts pārvaldes deleģētos uzdevumus 66,96 % apmērā no telpām visās būvēs, līdz ar to zemes vienības daļa platībā  779,39 m2 (atbilst 66,99 %, jeb 11510/17190 domājamām daļām no visas valsts zemes vienības) no valsts īpašumā esošās zemes vienības Baldones ielā 16, Ventspilī, varētu tikt nodota bezatlīdzības lietošanā;
- Biedrība telpas 33,04 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, tādēļ zemes vienības daļai platībā 384,61 m2 (atbilst 33,04 %, jeb 5680/17190 domājamām daļām no visas valsts zemes vienības) var tikt piemērots nomas maksas samazinājums 100% apmērā, piemērojot de minimis atbalstu.
6. Nekustamais īpašums (nekustamā īpašuma kadastra Nr. 2100 017 0142) – zemes vienība 729 m² platībā (zemes vienības kadastra apzīmējums 2100 017 0142) - Bukmuižas ielā 20, Rēzeknē (turpmāk šajā punktā arī –nekustamais īpašums vai zemes vienība).
Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rēzeknes pilsētas zemesgrāmatas nodalījums Nr. 2847, lēmuma datums: 03.11.2000.
Saskaņā ar NĪVKIS datiem nekustamā īpašuma kadastrālā vērtība uz 2022.gada 1.janvāri noteikta 1866 euro. Zemes lietošanas mērķis: 0908 - Pārējo sabiedriskās nozīmes objektu apbūve, 0,0729  ha.
Zemesgrāmatas III daļas 1.iedaļā “Lietu tiesības, kas apgrūtina nekustamu īpašumu” ierakstītas šādas atzīmes:
- "Lattelekom" sakaru līnijas aizsargjosla;    
- Rēzeknes ūdensvada un kanalizācijas saimniecības pārvaldes ūdensvada pievadi;   
- Rēzeknes pilsētas pašvaldības bezpeļņas uzņēmuma "Siltums" maģistrālā siltumtrase;
- uz zemes gabala atrodas Latvijas Neredzīgo biedrības Centrālajai valdei piederoša ēka un būve.
Atbilstoši NĪVKIS datiem uz zemes vienības atrodas Biedrībai piederoša administratīvā ēka (būves kadastra apzīmējums 2100 017 0142 001) Bukmuižas ielā 20, Rēzeknē, kas ietilpst nekustamā īpašuma (nekustamā īpašuma kadastra Nr. 2100 517 0102) sastāvā. Īpašuma tiesības uz būvju nekustamo īpašumu Biedrībai nostiprinātas Rēzeknes pilsētas zemesgrāmatas nodalījumā Nr. 100000204139, lēmuma datums: 23.02.2006.
Pamatojoties uz MK rīkojumu Nr.257, par zemes vienību Bukmuižas ielā 20, Rēzeknē, ar Biedrību 06.08.2012. noslēgts līgums Nr.29-12-30/735, ar kuru zemes vienība 729 m² platībā nodota Biedrībai bezatlīdzības lietošanā.
Atbilstoši Biedrības 27.05.2021. iesniegumā Nr.1-6/90 sniegtajai informācijai un VNĪ aprēķiniem par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai:
- Biedrība uz zemes vienības Bukmuižas ielā 20, Rēzeknē, veic valsts pārvaldes deleģētos uzdevumus 84,26 % apmērā no telpām, līdz ar to zemes vienības daļa platībā  614,26 m2 (atbilst 84,26 %, jeb 21200/25160 domājamām daļām no visas valsts zemes vienības) Bukmuižas ielā 20, Rēzeknē, varētu tikt nodota bezatlīdzības lietošanā;
- Biedrība telpas 15,74 % apmērā ir nodevusi nomā citām personām vai tajās veic Biedrības statūtos noteikto saimniecisko darbību, tādēļ zemes vienības daļai platībai 114,74 m2 (atbilst 15,74 %, jeb 3960/25160 domājamām daļām no visas valsts zemes vienības) var tikt piemērots nomas maksas samazinājums 100% apmērā, piemērojot de minimis atbalstu.
Publiskas personas zemes iznomāšanas, tostarp nomas maksas noteikšanas, kārtību MK noteikumi Nr.350.
Saskaņā ar Regulas 3.panta 4.punktu de minimis atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā de minimis atbalsts uzņēmumam izmaksāts. Ievērojot minēto, valsts atbalsta summu Biedrībai 2021.gadam būs iespējams piešķirt no dienas, kad spēkā būs stājies rīkojuma projekts.
Problēmas un risinājumi
Problēmas apraksts
-
Risinājuma apraksts
Ievērojot anotācijas 1.3.sadaļā iepriekš minēto, sagatavots Ministru kabineta rīkojuma projekts, kas paredz atļaut Finanšu ministrijai (VNĪ) nodot Biedrībai:
1) bezatlīdzības lietošanā Biedrībai deleģēto valsts pārvaldes uzdevumu īstenošanai – sociālās rehabilitācijas pakalpojumu sniegšanai personām ar redzes invaliditāti un Sociālo pakalpojumu un sociālās palīdzības likuma 25. panta pirmajā daļā minēto personu nodrošināšanai ar tehniskajiem palīglīdzekļiem – tiflotehniku:
- nekustamā īpašuma (nekustamā īpašuma kadastra Nr. 1700 044 0197) – zemes vienības Dunikas ielā 1A, Liepājā, daļu 1346,07 m2 platībā;
- nekustamā īpašuma (nekustamā īpašuma kadastra Nr.1700 044 0176) – zemes vienības - Dunikas ielā 5A, Liepājā, daļu 666,17 m2 platībā;
- nekustamā īpašuma (nekustamā īpašuma kadastra Nr.1700 012 0542) – zemes vienības Krūmu ielā 28, Liepājā, daļu 788,06 m2 platībā;
- nekustamā īpašuma (nekustamā īpašuma kadastra Nr.1700 044 0114) – zemes vienības Ganību ielā 197/205, Liepājā, daļu 6456,74 m2 platībā;
- nekustamā īpašuma (nekustamā īpašuma kadastra Nr.2700 013 1405) – zemes vienības Baldones ielā 16, Ventspilī, 779,39 m2 platībā;
- nekustamā īpašuma (nekustamā īpašuma kadastra Nr.2100 017 0142) – zemes vienības Bukmuižas ielā 20, Rēzeknē, daļu 614,26 m2 platībā.
2) bezatlīdzības lietošanā, piemērojot de minimis atbalstu samazinātas nomas maksas veidā 100% apmērā:
- nekustamā īpašuma (nekustamā īpašuma kadastra Nr.1700 044 0197) – zemes vienības Dunikas ielā 1A, Liepājā, daļu 1674,93 m2 platībā;
- nekustamā īpašuma (nekustamā īpašuma kadastra Nr.1700 044 0176) – zemes vienības Dunikas ielā 5A, Liepājā, daļu 930,83 m2 platībā;
- nekustamā īpašuma (nekustamā īpašuma kadastra Nr.1700 012 0542) – zemes vienības Krūmu ielā 28, Liepājā, daļu 623,94  m2 platībā;
- nekustamā īpašuma (nekustamā īpašuma kadastra Nr.1700 044 0114) – zemes vienības  Ganību ielā 197/205, Liepājā daļu  15 448,54 m2 platībā;
- nekustamā īpašuma (nekustamā īpašuma kadastra Nr.2700 013 1405) – zemes vienības Baldones ielā 16, Ventspilī, daļu 384,61 m2 platībā;
- nekustamā īpašuma (nekustamā īpašuma kadastra Nr.2100 017 0142) – zemes vienības Bukmuižas ielā 20, Rēzeknē, 114,74 m2 platībā.
Atbilstoši Izšķērdēšanas novēršanas likuma 5.panta trešajai daļai, ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju:
1) bezatlīdzības lietošanā nododamā manta, tās apjoms, bilances vērtība, stāvoklis un apraksts;
2) nodošanas nepieciešamība un lietderība;
3) nododamās mantas lietošanas vai izmantošanas mērķis un termiņš;
4) gadījumi, kad nodotā manta atdodama atpakaļ;
5) citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu.
Izšķērdēšanas novēršanas likuma 5.panta sestajā daļā noteikts, ka, pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.
Ievērojot minēto, sagatavots Ministru kabineta rīkojuma projekts, kas paredz atļaut Finanšu ministrijai (VNĪ) nodot bezatlīdzības lietošanā Biedrībai valsts nekustamos īpašumus – zemes vienības Dunikas ielā 1A, Liepājā, Dunikas ielā 5A, Liepājā, Krūmu ielā 28, Liepājā, Ganību ielā 197/205, Liepājā, Baldones ielā 16, Ventspilī un Bukmuižas ielā 20, Rēzeknē, rīkojuma projekta 1.1. – 1.6. apakšpunktos norādīto domājamo daļu apmērā Biedrībai deleģēto valsts pārvaldes uzdevumu īstenošanai, un  rīkojuma projekta 5.1. -5.6. apakšpunktā norādīto nekustamo īpašumu domājamo daļu apmērā - piešķirot de minimis valsts atbalstu samazinātas nomas maksas veidā (100 procentu apmērā).
Rīkojuma projekts paredz pienākumu Finanšu ministrijai (VNĪ) noslēgt līgumus par šā rīkojuma 1.1. - 1.6. apakšpunktā minēto nekustamo īpašumu – zemes vienību daļu, nodošanu biedrībai bezatlīdzības lietošanā, līgumos ietverot šādus galvenos noteikumus:
1. nekustamais īpašums (attiecīgā daļa atbilstoši rīkojuma projekta 1.1. – 1.6.apakšpunktam) tiek nodots bezatlīdzības lietošanā, un līgums ir spēkā uz laiku, kamēr Biedrībai ir sabiedriskā labuma organizācijas statuss, bet ne ilgāk kā uz 10 gadiem;
2. Biedrībai ir pienākums nekustamo īpašumu (daļu) izmantot tai deleģēto valsts pārvaldes uzdevumu īstenošanai un attiecīgi grāmatvedības uzskaitē nodalīt nekustamā īpašuma (daļā) ar saimniecisko darbību izmantošanā nesaistītu naudas plūsmu (valsts deleģētie uzdevumi) no naudas plūsmas saistībā ar nekustamā īpašuma atlikušās daļas izmantošanu;
3. Biedrībai ir tiesības, iepriekš saskaņojot ar VNĪ, bezatlīdzības lietošanā nodotajā nekustamā īpašuma daļā veikt papildinošo saimniecisko darbību ar nosacījumu, ka:
3.1. papildinošā saimnieciskā darbība ir cieši saistīta ar Biedrībai deleģēto valsts pārvaldes uzdevumu īstenošanu vai bezatlīdzības lietošanā nodotā nekustamā īpašuma (daļas)  ekspluatāciju un kalendāra gada ietvaros tā nedrīkst pārsniegt 20 % no infrastruktūras (nekustamā īpašuma) kopējās gada jaudas platības izteiksmē;
3.2. no papildinošās saimnieciskās darbības gūtie ienākumi tiek novirzīti Biedrībai deleģēto valsts pārvaldes uzdevumu īstenošanai un nekustamā īpašuma (daļas) uzturēšanai;
3.3. Biedrība grāmatvedības uzskaitē nodala ar saimniecisko darbību nesaistītu naudas plūsmu (valsts deleģētie uzdevumi) no papildinošās saimnieciskās darbības naudas plūsmas un atbilstoši normatīvajiem aktiem par grāmatvedības uzskaiti un VNĪ norādījumiem nodrošina VNĪ informācijas pieejamību;
3.4. Biedrība VNĪ norādītajā termiņā iesniedz VNĪ pārskatu par ieņēmumiem no nekustamajā īpašumā (daļā) veiktās papildinošās saimnieciskās darbības un papildinošai saimnieciskai darbībai izmantoto nekustamā īpašuma platību;
4. Biedrība par saviem līdzekļiem nodrošina nekustamā īpašuma uzturēšanu, kā arī kompensē nekustamā īpašuma nodokli Finanšu ministrijai (VNĪ) līgumā noteiktajā apmērā un termiņā;
5. Finanšu ministrijai (VNĪ) ir tiesības vienpusēji atkāpties no līguma, par to rakstiski informējot Biedrību vismaz 30 dienas iepriekš, ja:
5.1. bezatlīdzības lietošanā nodotais nekustamais īpašums (daļa) netiek izmantots atbilstoši tā nodošanas mērķim vai tajā tiek veikta saimnieciskā darbība (tajā skaitā nekustamais īpašums (daļa) tiek iznomāts trešajām personām) bez saskaņošanas ar VNĪ, vai netiek ievērots šā rīkojuma 4.3.1. apakšpunktā minētais papildinošās saimnieciskās darbības ierobežojums;
5.2. vairāk nekā mēnesi netiek pildīti šā rīkojuma 4.4. apakšpunktā minētie pienākumi vai VNĪ norādītajā termiņā netiek iesniegts pārskats par ienākumiem no Biedrības papildinošās saimnieciskās darbības un par papildinošai saimnieciskai darbībai izmantoto nekustamā īpašuma platību;
6. līgums ar Biedrību tiek izbeigts, ja šā rīkojuma 1.punktā minētais attiecīgais valsts nekustamais īpašums vai uz tā esoša Biedrībai piederoša būve tiek atsavināta.
7.  Ja Biedrība pārsniedz šā rīkojuma 4.3.1.apakšpunktā minēto 20 procentu apjomu no nekustamā īpašuma (daļas) gada jaudas platības izteiksmē, vai tajā tiek veikta jebkāda cita saimnieciskā darbība, Biedrībai ir pienākums atmaksāt Finanšu ministrijai  (VNĪ) visu līguma ietvaros saņemto valsts atbalstu no līdzekļiem, kas brīvi no valsts atbalsta, par attiecīgo gadu, kurā pārsniegts šā rīkojuma 4.3.1. apakšpunktā minētais 20 procentu apjoms no nekustamā īpašuma (daļas) gada jaudas platības izteiksmē saskaņā ar Komercdarbības atbalsta kontroles likuma IV vai V nodaļu.
(Noteikums iekļauts, ņemot vērā to, ka arī papildinošās saimnieciskās darbības nosacījumu pārkāpuma gadījumā (piemēram, tiek pārkāpts 20 % apmērs) vai gadījumos, kad tajā nekustamā īpašuma daļā, kas tika nodota nesaimnieciskās darbības veikšanai tiek īstenota cita veida saimnieciskā darbība, vai nu jāpiemēro de minimis atbalsta nosacījumi vai nepieciešams atgūt nelikumīgi piešķirto komercdarbības atbalstu. Ievērojot to, ka līgums paredz noteikt, ka Finanšu ministrijai (VNĪ) ir tiesības vienpusēji atkāpties no līguma, par to rakstiski informējot Biedrību vismaz 30 dienas iepriekš, ja bezatlīdzības lietošanā nodotās nekustamā īpašuma daļas netiek izmantotas atbilstoši tā nodošanas mērķim vai tajās tiek veikta saimnieciskā darbība bez saskaņošanas ar VNĪ, vai netiek ievērots šā rīkojuma 4.3.1. apakšpunktā minētais papildinošās saimnieciskās darbības ierobežojums, tiek izvēlēts iekļaut līgumā noteikumu par pienākumu Biedrībai atmaksāt visu līguma ietvaros saņemto nelikumīgo komercdarbības atbalstu).
Rīkojuma projekts paredz Finanšu ministrijai (VNĪ) līgumā par rīkojuma projekta 5.1. – 5.6. apakšpunktā minētā  nekustamā īpašuma (attiecīgās domājamās daļas) nodošanu bezatlīdzības lietošanā Biedrībai iekļaut šādus noteikumus:
1. valsts nekustamais īpašums (daļa) tiek nodots bezatlīdzības lietošanā, piešķirot de minimis valsts atbalstu samazinātas nomas maksas veidā (100 procentu apmērā), un līgums ir spēkā līdz brīdim, kamēr biedrībai ir sabiedriskā labuma organizācijas statuss un līdz brīdim, kad plānotais atbalsts pārsniedz Regulas 3.panta 2.punkta pirmajā daļā noteikto summu viena vienota uzņēmuma līmenī atbilstoši Regulas 2.panta 2.punktā noteiktajai “viena vienota uzņēmuma” definīcijai, bet ne ilgāk kā līdz 2023. gada 31.decembrim. (Noteikums iekļauts atbilstoši Regulas 3.panta 2.punktam viena vienota uzņēmuma līmenī. Brīdī, kad atbalsts sasniedz maksimālo Regulā noteikto de minimis atbalsta summu, līguma darbība beidzas un Biedrībai ir pienākums maksāt zemes nomas maksu. Līdz ar to ar Biedrībai viena vienota uzņēmuma līmenī piešķirto atbalstu, netiks pārsniegts 200 000 euro atbalsta slieksnis triju fiskālo gadu periodā, ievērojot de minimis atbalsta kumulācijas nosacījumus.Gadījumā, ja sekojošajā fiskālajā gadā vai tālāk kādā no turpmākajiem fiskālajiem gadiem Biedrība atkal atbilst visiem nosacījumiem, lai saņemtu de minimis atbalstu, iespējams noslēgt jaunu līgumu, ievērojot noteikumu, ka uz Ministru kabineta rīkojuma pamata noslēgto līgumu par nekustamā īpašuma daļu, kas tiek nodota bezatlīdzības lietošanā, piešķirot de minimis valsts atbalstu samazinātas nomas maksas veidā (100 procentu apmērā) kopējais līguma termiņš nepārsniedz desmit gadus, vai, ievērojot Regulā noteiktos tās piemērošanas termiņus. Saskaņā ar Regulas 8.pantu Regulu piemēro līdz 2023. gada 31.decembrim.);
2. lai saņemtu de minimis atbalstu kārtējam gadam, Biedrība katru gadu līdz 31.decembrim iesniedz Finanšu ministrijai (VNĪ) pieteikumu de minimis atbalsta saņemšanai, pieteikumam pievieno de minimis atbalsta uzskaites sistēmā sagatavotās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru saskaņā ar MK noteikumu Nr.715 21. un 47.punktu (noteikums nepieciešams, jo nav iespējams prognozēt aprēķināmās nomas maksas apmēru turpmākajiem gadiem. Nomas maksu apmēri var mainīties ik gadu, ņemot vērā zemes kadastrālo vērtību izmaiņas, nomas maksas aprēķināšanas kārtības izmaiņas u.c. Regulas 6.panta 3.punktā noteikts, ka dalībvalsts jaunu de minimis atbalstu saskaņā ar šo Regulu piešķir tikai pēc tam, kad ir pārbaudījusi, ka šis atbalsts nepalielina attiecīgajam uzņēmumam piešķirtā de minimis atbalsta kopsummu virs Regulas 3. panta 2. punktā noteiktā attiecīgā robežlieluma un ka ir ievēroti visi šajā regulā iekļautie nosacījumi.Līdz ar to, pirms atbalsta piešķiršanas nepieciešams pārliecināties par visu citu de minimis atbalstu, kuru Biedrība iepriekšējo divu fiskālo gadu un kārtējā fiskālā gada laikā ir saņēmusi saskaņā ar Regulu vai citām de minimis regulām.  Secīgi Finanšu ministrijai (VNĪ) jāveic darbības, lai atbilstoši  noteiktajai zemes vienības kadastrālajai vērtībai uz de minimis atbalsta piešķiršanas brīdi aprēķinātu aktuālo nomas maksas apmēru, pārliecinātos, ka nav šķēršļu turpināt piešķirt de minimis atbalstu un reģistrēt de minimis atbalsta uzskaites sistēmā Biedrībai piešķirto de minimis atbalsta summu. Tā rīkojoties secīgi ik gadu.);
3. Finanšu ministrija (VNĪ) pēc minētā pieteikuma saņemšanas atbilstoši Regulas 2.panta 2.punktam, 3.panta 2.punkta pirmajai daļai,  6.panta 1. un 3.punktam pārbauda Biedrības pēdējo triju fiskālo gadu laikā saņemto de minimis atbalstu Latvijas Republikā viena vienota uzņēmuma līmenī, nosaka de minimis atbalsta apmēru kārtējā gada nomas maksas apmērā, kas aprēķināta saskaņā ar normatīvajiem aktiem par publiskas personas apbūvētas zemes iznomāšanu, un reģistrē de minimis atbalsta uzskaites sistēmā Biedrībai piešķirto de minimis atbalsta summu (MK noteikumu Nr.715 25.punkts nosaka atbalsta sniedzējam, pieņemot lēmumu par de minimis atbalsta piešķiršanu, ir pienākums pārbaudīt atbalsta pretendenta veidlapā ietverto informāciju un atbilstību citiem attiecīgajā de minimis regulā iekļautajiem nosacījumiem;  pārbaudīt, vai atbalsta pretendenta kārtējā un iepriekšējos divos fiskālajos gados saņemtais de minimis atbalsts kopā ar plānoto nepārsniedz attiecīgajā Regulas 3. panta 2. punktā, noteikto kopējo de minimis atbalsta summu un, ja attiecināms, ievērojot Regulas 5. panta 1. punktā minētos nosacījumus.MK noteikumu Nr.715 26.punkts nosaka pienākumu, ne vēlāk kā nākamās darbdienas laikā pēc šo noteikumu 25. punktā minētās pārbaudes un lēmuma pieņemšanas par de minimis atbalsta piešķiršanu atbalsta sniedzējam ievadīt de minimis atbalsta uzskaites sistēmā atbalsta summu un citus datus.);
4. Biedrība par saviem līdzekļiem nodrošina valsts nekustamā īpašuma uzturēšanu, kā arī kompensē nekustamā īpašuma nodokli Finanšu ministrijai (VNĪ) līgumā noteiktajā apmērā un termiņā (noteikums izvirzāms, ievērojot Izšķērdēšanas novēršanas likuma 5.panta 3.1 daļas nosacījumus, kā arī, lai neradītu zaudējumus Finanšu ministrijai (VNĪ));
5. Finanšu ministrijai (VNĪ) ir tiesības vienpusēji atkāpties no līguma, par to rakstiski informējot Biedrību vismaz 30 dienas iepriekš, ja vairāk kā mēnesi netiek pildīti šā rīkojuma 7.4.apakšpunktā minētie pienākumi;
6. līgums ar Biedrību tiek izbeigts, ja attiecīgais valsts nekustamais īpašums, vai uz tās esošā biedrības īpašumā esošā būve tiek atsavināta (noteikums iekļauts, ievērojot Publiskas personas mantas atsavināšanas likuma 44.panta piekto daļu);
7. līgums ar Biedrību tiek izbeigts, ja Biedrība valsts nekustamajā īpašumā (daļā) uzsāk darbības atbilstoši kādam no Regulas 1.panta 1.punkta apakšpunktiem (noteikums ietverts, ņemot vērā Regulas 1.panta 1.punkta norādījumu par Regulas piemērošanu visu nozaru uzņēmumiem ar minētā punkta apakšpunktos norādītajiem izņēmumiem.);
8. ja tiek pārkāptas Regulas prasības, Biedrībai ir pienākums atmaksāt Finanšu ministrijai (VNĪ) visu līguma ietvaros saņemto valsts atbalstu no līdzekļiem, kas brīvi no valsts atbalsta, saskaņā ar Komercdarbības atbalsta kontroles likuma IV vai V nodaļu;
9. Biedrībai un Finanšu ministrijai (VNĪ) saskaņā ar Regulas 6.panta 4.punktu ir pienākums dokumentus, kas saistīti ar de minimis atbalsta sniegšanu, glabāt 10 gadus no de minimis atbalsta piešķiršanas dienas (Noteikums iekļauts, ievērojot Regulā ietverto pienākumu apkopot visu informāciju par Regulas piemērošanu. Ne visa informācija, kas saistīta ar de minimis atbalsta piešķiršanu tiek uzglabāta de minimis atbalsta uzskaites sistēmā).
Rīkojuma projekts attiecas uz publiskās pārvaldes politiku.
Saskaņā ar MK noteikumu Nr.350 17.punktu, nomas maksa par apbūvētas valsts zemes vienības lietošanu noteikta 1,5 % apmērā no zemes kadastrālās vērtības, papildus maksājams nekustamā īpašuma nodoklis. Minētais noteikums jāievēro veicot aprēķinu, lai saņemtu de minimis valsts atbalstu samazinātas nomas maksas veidā (100 procentu apmērā).
Pēc rīkojuma projekta pieņemšanas Ministru kabinetā, saskaņā ar MK noteikumu Nr.715 25.punktu, 10.1. un 10.2.apakšpunktu Finanšu ministrija (VNĪ) atbilstoši Regulas 2.panta 2.punktam, 3.panta 2.punkta pirmajai daļai un 6.panta 3.punktam pārbaudīs Biedrības pēdējo triju fiskālo gadu laikā saņemto de minimis atbalstu Latvijas Republikā viena vienota uzņēmuma līmenī, noteiks de minimis atbalsta apmēru kārtējā gada nomas maksas apmērā, kas aprēķināta atbilstoši  MK noteikumiem Nr.350, reģistrēs de minimis atbalsta uzskaites sistēmā Biedrībai piešķirto de minimis atbalsta summu un noslēgs līgumu par attiecīgā nekustamā īpašuma domājamo daļu nodošanu bezatlīdzības lietošanā, līgumā nosakot, ka nekustamā īpašuma daļa tiek nodota bez atlīdzības lietošanā, piešķirot de minimis valsts atbalstu samazinātas nomas maksas veidā (100%) apmērā  Biedrībai  no rīkojuma projekta pieņemšanas dienas.
Vienlaikus rīkojuma projekts paredz atzīt par spēku zaudējušu MK rīkojumu Nr.257.
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Personas, kas izmanto Biedrības pakalpojumus.
 
Juridiskās personas
Jā
Ietekmes apraksts
Finanšu ministrija, VNĪ, Biedrība
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 12.06.2012. rīkojums Nr.257 “Par valsts nekustamo īpašumu nodošanu bezatlīdzības lietošanā biedrībai "Latvijas Neredzīgo biedrība””
Pamatojums un apraksts
Ievērojot Biedrības 27.05.2021. iesniegumā Nr.1-6/90 sniegto informāciju un atbilstoši tai VNĪ veiktos aprēķinus par proporciju, kādā Biedrības piederošajās būvēs telpas tiek lietotas valsts pārvaldes deleģēto uzdevumu izpildei un, kādā – saimnieciskajai darbībai, kā arī, ņemot vērā valsts zemes vienību platību izmaiņas, MK rīkojums Nr.257 atzīstams par spēku zaudējušu.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
CELEX numurs: 32013R1407
ES tiesību akta datums, izdevējinstitūcija, numurs, veids un nosaukums
Eiropas Komisijas 2013.gada 18.decembra regula (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1)
Apraksts
Rīkojuma projektā norādīta atsauce uz Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, Nr.L 352).
Minētā regula piemērojama, jo Biedrība veic saimniecisko darbību un samazinātas nomas maksas piemērošanas gadījumā atbalsts Biedrībai kvalificējas kā komercdarbības atbalsts. Ievērojot minēto, atbalsts samazinātas nomas maksas veidā, nododot bezatlīdzības lietošanā Rīkojuma projekta 5.1 - 5.6. apakšpunktos norādīto valsts nekustamo īpašumu  - zemes vienību platības, sniedzams saskaņā ar minētajā regulā noteikto.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2013.gada 18.decembra regula (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	2.panta 2.punkts
	Rīkojuma projekta 7.1.apakšpunkts.
	Pārņemtas pilnībā
	Projekts stingrākas prasības neparedz.

	2.panta 2.punkts
	Rīkojuma projekta 7.3.apakšpunkts.
	Pārņemtas pilnībā
	Projekts stingrākas prasības neparedz.

	3.panta 2.punkta pirmā daļa
	Rīkojuma projekta 7.1.apakšpunkts.
	Pārņemtas pilnībā
	Projekts stingrākas prasības neparedz.

	3.panta 2.punkta pirmā daļa
	Rīkojuma projekta 7.3. apakšpunkts.
	Pārņemtas pilnībā
	Projekts stingrākas prasības neparedz.

	6.panta 1.punkts
	Rīkojuma projekta 7.3. apakšpunkts.
	Pārņemtas pilnībā
	Projekts stingrākas prasības neparedz.

	6.panta 3.punkts
	Rīkojuma projekta 7.3.apakšpunkts
	Pārņemtas pilnībā
	Projekts stingrākas prasības neparedz.

	6.panta 4.punkts
	Rīkojuma projekta 7.9.apakšpunkts
	Pārņemtas pilnībā
	Projekts stingrākas prasības neparedz.

	8.pants
	Rīkojuma projekta 7.1.apakšpunkts
	Pārņemtas pilnībā
	Projekts stingrākas prasības neparedz.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Biedrība
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Rīkojuma projekta būtība skar Ministru kabineta kompetenci lemt par to, vai atļaut vai neatļaut rīkojuma projektā norādītos valsts nekustamos īpašumus nodot bezatlīdzības lietošanā Biedrībai un piešķirt valsts atbalstu samazinātas nomas maksas veidā 100% apmērā. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses.
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Rīkojuma projekts neatbilst minētajiem kritērijiem, sabiedrības līdzdalības kārtība Rīkojuma projekta izstrādē netiek piemērota. Rīkojuma projekts un tā anotācija pēc tā ievietošanas Valsts kancelejas uzturētajā TAP portālā būs publiski pieejami tīmekļvietnē: https://tapportals.mk.gov.lv/.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Biedrība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Izšķērdēšanas novēršanas likuma 5.panta piektajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamo īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

